armvectores/hy_wikipedia_2023 huggingface dataset:
(3820) Սաուվալ

(3820) Սաուվալ (անգլ.՝ Sauval), աստերոիդ աստերոիդների հիմնական գոտում։ Հայտնաբերվել է 1984 թվականի փետրվարի 25-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 3,007063 ա. մ., առավելագույնը մոտենում է 2,6846 ա. մ. հեռավորության վրա և հեռանում 3,3295 ա. մ.։ Արեգակի շուրջ մեկ ամբողջական պտույտ է կատարում 1904,64 երկրային օրվա ընթացքում, իր ուղեծրով շարժվելով միջինում 0,189012 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,59° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3820) Սաուվալ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
ՈՒԵՖԱ Չեմպիոնների Լիգայի եզրափակիչ 2011

2011 ՈՒԵՖԱ Չեմպիոնների Լիգայի եզրափակիչ, ՈՒԵՖԱ Չեմպիոնների Լիգայի 19-րդ խաղարկությունն է, իսկ ընդհանուր 56-րդ խաղարկությունն է։ Որում «Բարսելոնա» ֆուտբոլային ակումբը 3-1 հաշվով հաղթեց «Մանչեսթեր Յունայթեդին»։ Խաղը կայացել է Ուեմբլի մարզադաշտում, Լոնդոն, Անգլիա։
Կունինգվեռե

Կունինգվեռե (էստ․՝ Kuningvere), գյուղ Էստոնիայի Տարտումաա նահանգի Ալացկիվի շրջանում։
2011 թվականի տվյալներով գյուղում բնակվում էր 26 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Որդուարի բերդ

Որդուարի բերդ, Մեծ Հայքի Վասպուրական նահանգի Գողթն գավառի (այժմ՝ Ադրբեջանական Հանրապետության Նախիջևանի ԻՀ-ում) Որդուար քաղաքի հյուսիսարևելյան թաղամասում, բարձրադիր և քաղաքի տարածքի վրա իշխող բլրի վրա։


== Պատմություն ==
Մինչև մեր օրերը հասած բերդի կառույցը վերաբերվում է 9-10-րդ դարերին։


== Ճարտարապետություն ==
Պարիսպները քարաղեն են, այժմ ավերված են։ Որոշ տեղերում նկատելի են հիմնաշարից բարձր հատվածներ։ Ավերակները գտնվում են բլրի տարբեր հատվածներում, պարսպամերձ մասերում։ Դարերի ընթացքում մինչև հիմքերը ավերվել են ինչպես բերդի համալիրի, այնպես էլ նրա միջնաբերդի շինությունները։


== Ծանոթագրություններ ==
Աֆկատ

Աֆկատ, գյուղակ Արևմտյան Հայաստանում, Բիթլիսի վիլայեթի Մշո գավառում։ Գտնվում էր Գելիեգուզանից հարավ։


== Պատմամշակութային կառույցներ ==
Աֆկատում կար հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Լուվրի 702-րդ սրահ

Լուվրի 702-րդ սրահ (մինչև 2018 թվականը անվանվել է Դենոն պատկերասրահի 75-րդ սրահ) կամ Դալուի սրահ(ֆր.՝ Daru)։ Լուվրի այս սրահում ցուցադրված են Էնգրի, Ժիրոդե-Տրիզոնի, Գերենի, Պրյուդոնի և այլոց թվով 40 նկարներ։
Սրահը գտնվում է առաջին հարկում և անվանվել է ի պատիվ Լուվրի թանգարանի առաջին տնօրեն բարոն Դոմինիկ Վիվան-Դենոնի։ Ֆրանսիական աղբյուրները հավաստում են, որ սրահը նվիրված է նեոկլասիցիզմին։


== Սրահում ցուցադրվող նկարներ ==


== Ծանոթագրություններ ==


== Գրականություն ==
Путеводитель по Лувру. — Париж: Réunion des Musées Nationaux, 2007. — С. 212—213. — 480 с. — ISBN 2-7118-5134-6


== Արտաքին հղումներ ==
База данных Лувра.(ֆր.) // cartelen.louvre.fr
Մարոկկացիներ

Մարոկկացիներ (արաբ․՝ المغاربة‎‎, բերբերերեն՝ ⵉⵎⵖⵕⴰⴱⵉⵢⵏ), Մարոկկոյում ապրող ժողովրդի ամբողջական անվանում։ Մեծամասնությունը խոսում է արաբական լեզվի մարոկկոյական, զգալի մասը՝ նաև բերբերական լեզվի բարբառներով։ Հավատացյալները սուննի ուղղության մուսուլմաններ են։ Մարոկկացիների էթնիկական ընդհանրությունը ձևավորվել է բնիկ բերբերների և Հյուսիսարևմտյան Աֆրիկա թափանցած (սկսած VII դար) արաբների միասերման հետևանքով։ Մարոկկացիների ազգային համախմբմանը նպաստել է ազգային-ազատագրական պայքարն ընդդեմ ֆրանսիական և իսպանական գաղութարարների (1912-1956)։
Դրանիշնիկի

Դրանիշնիկի (ռուս.՝ Драни́шники), գյուղ Ռուսաստանի Լենինգրադի մարզի Վսևոլոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 87 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուայաթ Օլեֆ

Ուայաթ Ջես Օլեֆ (անգլ.՝ Wyatt Jess Oleff, հուլիսի 13, 2003(2003-07-13), Չիկագո), ամերիկացի կինոդերասան։ Առավել հայտնի է «Այն» ֆիլմում Սթենլի Ուրիսի դերով, որը նկարահանվել է Սթիվեն Քինգի համանուն վեպի հիման վրա։


== Կենսագրություն և կարիերա ==
Ծնվել է Իլինոյս նահանգի Չիկագո քաղաքում, Դագի և Ջենիֆեր Օլեֆների ընտանիքում։ 2010 թվականին յոթ տարեկան հասակում ընտանիքի հետ տեղափոխվել է Լոս Անջելես և սկսել է իր դերասանական կարիերան։ Իր առաջին դերերը Ուայաթը կատարել է գովազդային հոլովակներում, որոնց թվում էր անշարժ գույքի գործակալության Coldwell Banker-ի գովազդը։
Լիամետրաժ կինոյում դեբյուտը դարձել է ինը տարեկան հասակում ստացած ոչ մեծ դերը «Անասնաբուժական կլինիկա» սերիալում։
2013 թվականին կատարել է դրվագային դերեր «Middle Age Rage» հեռուստաֆիլմում, «Արվարձան», «Պարի տենդը» և «Մի անգամ հեքիաթում» սերիալներում։
2014 թվականին ստացել է դեր «Գալակտիկայի պահապանները» ֆիլմում, որտեղ կատարել է Պիտեր Քվիլի դերը մանկության տարիներին։
2017 թվականին նկարահանվել է ամերիկյան «Այն» սարսափ դրամատիկ ֆիլմում, որը նկարահանվել է Սթիվեն Քինգի համանուն վեպի հիման վրա։ Ֆիլմում մարմնավորել է Սթենլի Ուրիսի կերպարը։ Ինչպես նաև երգչուհի Սիայի «Santa’s Coming for Us» երգի տեսահոլովակում։


== Ֆիլմագրություն ==


=== Ֆիլմ ===


=== Հեռուստատեսություն ===


== Ծանոթագրություններ ==
Բարխուդար Ղազիյան

Բարխուդար Ջավադի Ղազիյան (հունվարի 1, 1923(1923-01-01), Աշան, Արցախ - հունիսի 18, 1988(1988-06-18), Երևան, Հայկական ԽՍՀ), խորհրդային հայ դերասան։


== Կենսագրություն ==
Բարխուդար Ղազիյանը ծնվել է 1923 թվականի հունվարի 1-ին Լեռնային Ղարաբաղի Աշան գյուղում։ 1947 թվականին ընդունվել է Երևանի թատերական ինստիտուտ։ 1958-1962 թվականներին՝ Կապանի դրամատիկական թատրոնի, 1963-1966 թվականներին՝ Արտաշատի Ա․ Խարազյանի անվան դրամատիկական թատրոնի, 1966 թվականից՝ Երևանի Հ․ Ղափլանյանի անվան դրամատիկական թատրոնի դերասան։ 1981 թվականից աշխատել է Երևանի հեռուստաթատրոնում։
Մահացել է 1988 թվականի հունիսի 18-ին Երևանում։


== Հնչյունավորում ==


== Ծանոթագրություններ ==
Ուիմբլդոն ՖԱ (1889)

Ուիմբլդոն Ֆուտբոլային Ակումբ (անգլ.՝ Wimbledon Football Club) անգլիական պրոֆեսիոնալ Ֆուտբոլային ակումբ է։ Հիմնադրվել է 1889 թվականին, 2004 թվականի հուլիսի 20-ին ակումբը լուծարվեց։ Նոր ակումբի անունն է Միլտոն Քեյնես Դոնս։
Շկովկա

Շկովկա (ռուս.՝ Шковка), գետ Ռուսաստանում, հոսում է Կալուգայի մարզում։


== Աշխարհագրություն ==
Գետաբերանը տեղակայված է Վիտեբետ գետի ձախ ափին՝ 88 կմ հեռավորության վրա։ Գետի երկարությունը 11 կմ է, ավազանի տարածքը 58,2 կմ2։ Գետի ակունքը սկսվում է Վերին Շկավա գյուղում, Խվաստովիչսկի շրջանում և Կալուգայի մարզում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Օկա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010100512110000020032
Հիդրոլոգիական ուսումնասիրությունների կոդը - 110002003
Ավազանի կոդը - 09.01.01.005
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Շապոշնիկովո (Մատվեևո-Կուրգանսկի շրջան)

Շապոշնիկովո (ռուս.՝ Шапошниково), գյուղ Ռուսաստանի Դաշնության Ռոստովի մարզի Մատվեևո-Կուրգանսկի շրջանում։ Մտնում է Ալեքսեևսկի գյուղական համայնքի կազմի մեջ։
Ագրեգատ

Ագրեգատ (լատ.՝ agregato - միացնում եմ),

տեխնիկայում. մի քանի զանազանատիպ մեքենաների ամբողջական միավորումը՝ համատեղ արդյունավետ աշխատանք կատարելու համար (օրինակ խողովակագլանման ագրեգատ)։ Երբեմն նշանակում է նաև մեքենայի օժանդակ հանգույց կամ տարր։
Երկրաբանության մեջ. ապար կազմող առանձին միներալների պարզ և բարդ միակցություն (օրինակ գրանիտը դաշտային սպաթի, քվարցի և փայլարի բարդ ագրեգատ է)։
Գյուղատնտեսության մեջ, հողային ագրեգատ հողի՝ 1-ից մինչև 10 մմ տրամագծով կնձիկներ։ Գոյանում են հողի մասնիկների՝ ջրում չլուծվող ու կլանված կալցիում պարունակող գործուն հումուսով ցեմենտվելու հետևանքով և աչքի են ընկնում ամրությամբ (ջրում չեն տարրալուծվում)։
Լևենտ

Անվան այլ կիրառումների համար տե՛ս՝ Լևենտ (այլ կիրառումներ)Լևենտ, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ֆեռնանդո Ամորեբիետա

Ֆեռնանդո Գաբրիել Ամորեբիետա Մարդարաս (բասկ.՝ Fernando Gabriel Amorebieta Mardaras, մարտի 29, 1985(1985-03-29), Cantaura, Անսոատեգի, Վենեսուելա), բասկական ծագումով վենեսուելացի ֆուտբոլիստ, որիր վերջին ֆուտբոլային ակումբը եղել է պարագվայական «Սեռո Պորտենիո»-ն։ Մարզական կարիերայի մեծ մասն անց է կացրել Բիլբաոյի «Ատլետիկ» ակումբի թիմում՝ հադես գալով կենտրոնական պաշտպանի դիրքում։ Վերջինիս կազմում մասնակցել է իսպանական Լա Լիգայի ութ տարեշրջանների 253 հանդիպումների, խփել չորս գոլ, երկու անգամ հասել Իսպանիայի գավաթի, մեկ անգամ՝ Եվրոպայի լիգայի գավաթի խաղարկության եզրափակիչին։ Խաղացել է նաև անգլիական «Ֆուլհեմ» և  «Միդլսբրո» թիմերում, Վենեսուելայի, Արգենտինայի, Պարագվայի հավաքականներում։ Պատանեկան տարիքում հանդես է եկել նաև Իսպանիայի մինչև 19 տարեկանների հավաքականի կազմում և դարձել Եվրոպայի այդ տարիքային առաջնության չեմպիոն (2004 թ.): 2015 թվականին Վենեսուելայի ազգային հավաքականի կազմում մասնակցել է Ամերիկայի գավաթի՝ Copa America-ի խաղարկության հանդիպումներին։


== Մարզական նվաճումներ ==
Իսպանիայի գավաթի խաղարկության եզրափակիչ հանդիպման մասնակից (2 անգամ). 2009, 2012
Եվրոպայի լիգայի գավաթի խաղարկության եզրափակիչ հանդիպման մասնակից (1 անգամ)։ 2011/12
Հարավամերիկյան գավաթի խաղարկության հաղթող (1 անգամ). 2017
Սուրուգա բանկի գավաթի խաղարկության հաղթող (1 անգամ). 2018
Եվրոպայի մինչև 19 տարեկան պատանիների առաջնության հաղթող (1 անգամ). 2004


== Ծանոթագրություններ ==


== Արտաքին հղումներ ==
Fulham official profile
Ֆեռնանդո Ամորեբիետա պրոֆիլը BDFutbol կայքում
Ցուցանիշները soccerbase.com կայքում (անգլ.)
Ֆուտբոլիստի էջը National Football Teams կայքում(անգլ.)
Վիճակագրություն FIFA-ի կայքում(անգլ.)
«Профиль на uefa.com» (ռուսերեն)։ Արխիվացված է օրիգինալից 2012 թ․ մայիսի 17-ին 
Պրոֆիլը transfermarkt.com կայքում(անգլ.)
Վիճակագրությունը National Football Teams կայքում(անգլ.)«Профиль игрока на footballdatabase.eu» (անգլերեն)։ Արխիվացված է օրիգինալից 2012 թ․ մայիսի 17-ին 
Ֆուտբոլիստի էջը soccerway.com կայքում(անգլ.)
Գնիվան

Գնիվան (ուկրաիներեն՝ Гнівань), քաղաք Ուկրաինայի Վիննիցայի մարզի Տիվրովի շրջանում, շրջանային նշանակության քաղաք։
Չճշտված տվյալներով Գնիվան քաղաքում բնակվում էր 14 852 մարդ։ Բնակավայրը զբաղեցնում է 14,75 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կրոպիվնիցկոե (ավան, Վոլնովախսկի շրջան)

Անվան այլ կիրառումների համար տե՛ս՝ ԿրոպիվնիցկոեԿրոպիվնիցկոե (ուկրաիներեն՝ Кропивницьке), ավան Ուկրաինայի Դոնեցկի մարզի Վոլնովախսկի շրջանում։
2001 թվականի տվյալներով Կրոպիվնիցկոե ավանում բնակվում էր 280 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Բուրաստան (այլ կիրառումներ)

Բուրաստան, կարող է վերաբերել՝

Բուրաստան - գյուղ Հայաստանի Արարատի մարզում
Բուրաստան - հայկական իգական անուն
Բազ (բլուր)

Անվան այլ կիրառումների համար տե՛ս՝ Բազ (այլ կիրառումներ)Բազ, բլուր Հայկական լեռնաշխարհում, Վանա լճի հարավ֊արևելյան ափին, Բազ գյուղի մոտ, ջրառատ է և բուսակնությամբ հարուստ։


== Ծանոթագրություններ ==
Մարքթ Նորդհայմ

Մարքթ Նորդհայմ (գերմ.՝ Markt Nordheim), կոմունա Գերմանիայում, Բավարիա երկրամասում։
Ենթարկվում է Միջին Ֆրանկոնիա օկրուգին։ Գտնվում է Այշեի Նոյշտադ-Բադ Վինդսհայմ շրջանում։ Բնակչությունը կազմում է 1098 մարդ (2010 թվականի դեկտեմբերի 31-ի տվյալներով)։ Տարածքը 39,32 կմ² է։ Պաշտոնական կոդը՝ 09 5 75 146։


== Ծանոթագրություններ ==


== Արտաքին հղումներ ==
Պաշտոնական կայք
Բերեգովոե (գյուղ, Նովոմիրգորոդի շրջան)

Անվան այլ կիրառումների համար տե՛ս՝ ԲերեգովոեԲերեգովոե (ուկրաիներեն՝ Берегове), գյուղ Ուկրաինայի Կիրովոգրադի մարզի Նովոմիրգորոդի շրջանում։
2001 թվականի տվյալներով Բերեգովոե գյուղում բնակվում էր 7 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իվան Աբաջիև

Վիքիպեդիայում կան հոդվածներ  Աբաջիև ազգանունով այլ մարդկանց մասին:Իվան Աբաջիև (բուլղարերեն՝ Иван Николов Абаджиев, փետրվարի 12, 1932(1932-02-12), Նովի Պազար, Բուլղարիայի թագավորություն - մարտի 24, 2017(2017-03-24), Գերմանիա), բուլղարացի ծանրորդ։
1957 թվականի աշխարհի առաջնության արծաթե մեդալակիր է։ 1954, 1957, 1959 թվականների միջազգային երիտասարդական խաղերի բրոնզե մեդալակիր է։ 1968-1981, 1999-2000 թվականներին եղել է Բուլղարիայի ծանրամարտի հավաքականի գլխավոր մարզիչ։ Օլիմպիական խաղերում, աշխարհի և Եվրոպայի առաջնություններում ունեցած նվաճումների համար նրան շնորհվել է Բուլղարիայի «Սոցիալիստական աշխատանքի հերոս» կոչումը։


== Ծանոթագրություններ ==


== Արտաքին հղումներ ==
Иван Абаджиев: «Очень тяжёлая атлетика»
Վեսելովկա (գյուղ, Բոբրինեցի շրջան)

Անվան այլ կիրառումների համար տե՛ս՝ ՎեսելովկաՎեսելովկա (ուկրաիներեն՝ Веселівка), գյուղ Ուկրաինայի Կիրովոգրադի մարզի Բոբրինեցի շրջանում։
2001 թվականի տվյալներով Վեսելովկա գյուղում բնակվում էր 482 մարդ։ Բնակավայրը զբաղեցնում է 1032 կմ² տարածք։ Բնակչության խտությունը կազմում էր 467,05 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոնտիլիո Մոնֆերատո

Մոնտիլիո Մոնֆերատո (իտալերեն՝ Montiglio Monferrato), կոմունա Իտալիայի Պիեմոնտ մարզի Աստի գավառում։
Բնակչությունը կազմում է 1745 մարդ (2008)։ Բնակչության խտությունը՝ 65 մարդ/կմ²։ Տարածքը կազմում է 27 կմ²։ Փոստային ինդեքս՝ 14026։ Հեռախոսային կոդ՝ 0141։
Բնակչության հովանավորն է Սուրբ Լորենցոն։


== Ժողովրդագրություն ==
Բնակչության թվաքանակի փոփոխությունները


== Համայնքի վարչակազմ ==
Հեռախոս։ 0141 994008
Էլեկտրոնային փոստ։ montigliomonferrato@tin.it
Պաշտոնական էջ։ http://www.comune.montigliomonferrato.at.it/


== Արտաքին հղումներ ==
Պաշտոնական էջ (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Նինա Հայրապետյան

Նինա Հովհաննեսի Հայրապետյան (1889, Ներքին Ագուլիս - ապրիլ 1964, Երևան, Հայկական ԽՍՀ, ԽՍՀՄ), հայ մանկավարժ, հասարակական գործիչ, ՀԽՍՀ վաստակավոր ուսուցիչ։


== Կենսագրություն ==
1907 թվականին, ավարտելով միջնակարգ դպրոցը, նվիրվում է մանկավարժական աշխատանքի։ Աշխատում է Տանակերտ գյուղի ծխական դպրոցում, այնուհետև՝ Մոզդոկի, Քութայիսիի, Դերբենդի հայկական ծխական դպրոցներում։ Ավարտելով նախադպրոցական մասնագիտական դասընթացը՝ 1920 թվականին գործուղվում է Հյուսիսային Կովկաս՝ մանկապարտեզներ կազմակերպելու, որտեղ նահանգային լուսբաժնի կողմից նշանակվում է նախադպրոցական ոլորտի հրահանգիչ։ Այդ տարիներին նրա նախաձեռնությամբ Կիսլովոդսկում, Եսենտուկիում, Պյատիգորսկում կազմակերպվում են առաջին մանկապարտեզները։ Այնուհետև Պյատիգորսկում աշխատում է որպես մանկապարտեզի վարիչ։ Տեղափոխվելով Հայաստան՝ Երևանում կազմակերպում է նոր մանկապարտեզ։ Ամիրյան փողոցում նրա նախաձեռնությամբ կառուցվել է նոր մանկապարտեզի շենք։
Նինա Հայրապետյանը մի քանի անգամ ընտրվել է Երևանի քաղաքային խորհուրդի պատգամավոր։


== Ծանոթագրություններ ==
967

967 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 967 թվականն է, 
X դարի 67-րդ տարին։


== Դեպքեր ==


== Ծնունդներ ==


== Մահեր ==
Հղումներ

Հղում — գրառում է, որը նույնականացնում է փաստաթուղթը կամ նրա մի մասը։ Օգտագործվում է փաստաթուղթը այլ փաստաթղթերի կամ նրանց մի մասի հետ կապելու համար։ Ավելի լայն նույնականացում կիրառվում է գրադարանային գործում մատենագիտական գրառումների տեսքով։
Օգտագործվում են նաև ներքին հղում (հղվում է նույն փաստաթղթի մեկ այլ մասի վրա) և արտաքին հղում (հղվում է մեկ այլ փաստաթղթի) եզրույթները։
Հղումները՝ որպես հավաստի տեղեկույթը ցուցադրելու սկզբնաղբյուր, հավասարապես գոյություն ունեն և՛ բանավոր, և՛ գրավոր խոսքում այն ժամանակներից, երբ ի հայտ եկան հենց այդ նույն տեղեկույթի փոխանցման միջոցները։ Հղումների առանձնահատկությունը նրանց համառոտությունն է. անհրաժեշտ չէ մեջբերել տեքստի որևէ հատված (մեջբերում), բավական է նշել միայն սկզբնաղբյուրը։


== Գրականության մեջ ==
Աստվածաշնչյան հղումները հիմնականում ունեն այսպիսի տեսք՝ «Ծննդ., 8:2».
Սովորական գրքերի համար գոյություն ունեն հղումներ անելու մի քանի այլ տեսակներ, որոնցից մեկը, օրինակ, այսպես է. Հեղինակի անունը, գրքի անվանումը, քաղաքը, հրատարակման տարեթիվը, մեջբերվող էջ(երը):
Հղումների համակարգն առավելագույն զարգացման հասել է գրքային այնպիսի ոլորտներում, ինչպիսին են բառարաններն ու հանրագիտարանները։ Այսպես, Հայկական սովետական հանրագիտարանի (1974-1987 թվականներ) առաջին հատորի նախաբանում գրված է. «Եթե հոդվածի անվանումից (որ շարված է թավ տառերով) հետո, ստորակետների կամ փակագծերի մեջ, ցրիվ շարվածքով տրվում է ուրիշ բառ կամ մի քանի բառեր, ապա նշանակում է, որ առաջին՝ հիմնական տերմինի կամ անվանման հետ մեկտեղ գոյություն ունի նույնպես գործածական կամ առաջինի հոմանիշ հանդիսացող մեկ կամ մի քանի անվանում։ Այսպիսով, որոնումը դյուրին դարձնելու նպատակով հիմնականում հղումները տրվում են հիմնական տեքստից տարբերվող տառատեսակով։
Ճորոխ (այլ կիրառումներ)

Ճորոխ անվանումը կարող է վերաբերել.

Ճորոխ, գետ Թուրքիայում և Վրաստանում,
Ճորոխ (Բաբերդի գավառ), գյուղ Արևմտյան Հայաստանում, Էրզրումի վիլայեթի Բաբերդի գավառակում։
Կոռնելիու Բաբա

Կոռնելիու Բաբա` (նոյեմբերի 18, 1906(1906-11-18)[…], Կրայովա, Ռումինիա - դեկտեմբերի 28, 1997(1997-12-28)[…], Բուխարեստ, Ռումինիա), ռումինացի նկարիչ։ ՌԱՀ ժողովրդական նկարիչ (1962 թվական), Ռումինիայի ԳԱ (1963 թվական) և Գերմանիայի գեղարվեստի ակադեմիայի (ԳԴՀ, 1964 թվական) թղթ. անդամ, ԽՍՀՄ գեղարվեստի ակադեմիայի պատվավոր անդամ (1958 թվական)։


== Կենսագրություն ==
1938 թվականին ավարտել է Յաշի գեղարվեստի դպրոցը։ Նկարել է ռումին գյուղացու կյանքը պատկերող թեմատիկ-կոմպոզիցիոն նկարներ («Ընթրիք» 1942 թվական, «Հանգիստը դաշտում», 1954 թվական, «Գյուղացիներ», 1958 թվական, «Ընտանիք», 1963 թվական), դիմանկարներ («Ինքնադիմանկար», 1955 թվական, «Կանացի դիմանկար», 1956 թվական, բոլորն էլ Բուխարեստի ՌԱՀ Արվեստի թանգարանում, «Զամպագճյանի դիմանկարը» 1957 թվական, Զամպագճյան թանգարան, Բուխարեստ), նատյուրմորտներ («Նատյուրմորտ ձկնով» 1947 թվական, Յաշի Գեղարվեստական թանգարան), նկարազարդել է ռումին գրողների երկեր։ Բաբա Կոռնելիուի ռեալիստական արվեստին հատուկ է մոնումենտալիզմը, հոգեբանական խորությունն ու դինամիկ լարվածությունը, զգայական հագեցվածությունն ու կառուցողական հստակությունը։ ՌԱՀ պետական մրցանակի դափնեկիր է։


== Ծանոթագրություններ ==
Դիվինիլացետիլեն

Դիվինիլացետիլեն, երկվինիլացետիլեն, 
  
    
      
        C
        
          H
          
            2
          
        
        =
        C
        H
        −
        C
        ≡
        C
        −
        C
        H
        =
        C
        
          H
          
            2
          
        
      
    
    {\displaystyle CH_{2}=CH-C\equiv C-CH=CH_{2}}
  , ացետիլենի տրիմերը։ Սխտորի հոտով, անգույն հեղուկ է, եռման ջերմաստիճանը՝ 85°С, հալմանը՝ —87, 8°С, խտությունը՝ 775,9 կգ/մՏ։ Լույսի ազդեցությամբ դեղնում է։ Օդից կլանում է թթվածին՝ առաջացնելով պայթուցիկ գերօքսիդներ։ Մաքուր դիվինիլացետիլեն 105 °C-ից բարձր տաքացնելիս քայքայվում է պայթյունով։ Լուծիչներով նոսրացրած դիվինիլացետիլեն ավելի կայուն է։ Դիվինիլացետիլեն ենթարկվում է քլորացման, բրոմացման, հիդրացման։ Որպես կողմնակի նյութ ստացվում է վինիլացետիլենի արտադրության պրոցեսում։
Lalisa

«Lalisa» (ոճավորվում է մեծատառերով), թայլանդուհի ռեփեր, երգչուհի և հարավկորեական Blackpink գըրլ բենդի անդամ Լիսայի դեբյուտային սինգլային ալբոմը։ Այն թողարկվել է 2021 թվականի սեպտեմբերի 10-ին՝  YG Entertainment և Interscope Records լեյբլների միջոցով։


== Նախապատմություն ==
2021 թվականի ապրիլի 19-ին YG Entertainment-ը հարավկորեական ԶԼՄ-ներին հայտնել է, որ Լիսան դեբյուտ է կատարելու որպես խմբի երրորդ սոլո արտիստ և որ սոլոյի գրաֆիկն կհայտարարվի ավելի ուշ։ Հուլիսի 12-ին՝ «Star News»-ի միջոցով YG-ն հաստատել է, որ տեսահոլովակի նկարահանումներն շարունակվում են։


== Թողարկում և առաջխաղացում ==
Օգոստոսի 25-ին YG-ն ներկայացրել է ալբոմի անվամբ թիզեր լուսանկարը՝ հայտարարելով ալբոմի նախավաճառքի մասին։ Օգոստոսի 27-ին լեյբլն ներկայացրել է ալբոմի՝ 26 վայրկյան տևողությամբ կոնցեպտուալ թիզերը։ Օգոստոսի 30-ին YG-ն հաստատել է, որ ալբոմի գլխավոր երգը նույնպես կրելու է «Lalisa» անվանումը։ Ամբողջ աշխարհում ալբոմը և գլխավոր երգի տեսահոլովակը թողարկվել են սեպտեմբերի 10-ին՝ YG և Interscope լեյբլների միջոցով։


== Երգացանկ ==

Նշումներ

Ալբոմի բոլոր երգերն ոճավորվում են մեծատառերով։


== Ծանոթագրություններ ==
Նովոշեպելիչի

Նովոշեպելիչի (ուկրաիներեն՝ Новошепеличі), գյուղ Ուկրաինայի Կիևի մարզի Իվանկովի շրջանում։
Չճշտված տվյալներով Նովոշեպելիչի գյուղում բնակվում էր 2 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ելենա Դեմենտևա

Ելենա Դեմենտիևա (հոկտեմբերի 15, 1981(1981-10-15), Մոսկվա, ԽՍՀՄ), սկսել է իր կարիերան յոթ տարեկանում, «Սպարտակում»։ Առաջին մարզիչն էր Ռաուզա Իսլանովան։ 1996 թվականից Ելենան սկսեց մարզվել «ԲԿՄԱ»յում։ Արդեն այդ ժամանակ նա հաջողություններ ուներ յունիորների շրջանում։ Նույն թվականին հաղթեց յունիորների Ֆրանսիայի բաց առաջնությունում։
Ելենան պրոֆեսիոնալ կարիերան սկսել է 1998 թվականին և արդեն մեկ տարի անց լավագույնների հարյուրյակում էր։
1991 թվականին Ելենան առաջին անգամ դուրս եկավ Պալերմոյի մրցաշարի կիսաեզրափակիչ, ինչպես նաև դարձավ Ռուսաստանի հավաքականի անդամ։ Ֆեդերացիայի գավաթի շրջակներում հանդես եկավ Վինուs Ուիլիամսի դեմ և կրեց առաջին նշանակալից հաղթանակը։
2000 թվականին դարձավ առաջին ռուս թենիսիտուհին, ով դուրս եկավ ԱՄՆ թենիսի բաց առաջնության կիսաեզրափակիչ, որտեղ պարտվեց Լինդսեյ Դեվենպորտին։ Նույն տարում դարձավ Սիդնեյի Օլիմպիական Խաղերի արծաթե մեդալակիր, եզրափակչում զիջելով Վինուս Ուիլիամսին 2-6 4-6 հաշվով։ WTA իր առաջին տիտղոսը Ելենան նվաճեց 2003 թվականին։ 2004 թվականին Ելենան երկու անգամ դուրս է գալիս Մեծ սաղավարտի եզրափակիչ, սակայն երկու անգամ էլ պարտվում է համաերկրացիներին (Ֆրանսիայի թենիսի բաց առաջնությունում Անաստասիա Միսկինաին և ԱՄՆ թենիսի բաց առաջնությունում Սվետլանա Կուզնեցովային)։


== Մեծ սաղավարտ ==


=== Եզրափակիչ հանդիպումներ (0-2) ===


== Ծանոթագրություններ ==
Մ.թ.ա. 183


== Դեպքեր ==


== Ծնունդներ ==


== Մահեր ==
Օրգանական ապակի

Oրգանական ապակի, պոլիմեթիլմեթակրիլատ, oրգանական պոլիմերների հիմքով, թափանցիկ, ամուր նյութեր, որոնք նման են սիլիկատային ապակուն։


== Հատկություններ ==
Սովորաբար օրգանական ապակի են անվանում պոլիստիրոլից և թերթավոր պոլիմեթիլմետակրիլատից պատրաստված իրերը։ Սովորական սիլիկատային ապակուց տարբերվում է փոքր խտությամբ ու փխրունությամբ, փափկեցման ցածր ջերմաստիճանով և բարձր առաձգականությամբ։ Օրգանական ապակին կիրառվում է ավիա-, մեքենա- և նավաշինության մեջ, ջերմատների, պատուհանների, գմբեթների և շենքերի գեղազարդային ապակեպատման համար։ Դրանից պատրաստում են գործիքներ, բժշկական պրոթեզներ, օպտիկական ոսպնյակներ և այլն։


== Ծանոթագրություններ ==


== Արտաքին հղումներ ==
Դպրոցական Մեծ Հանրագիտարան, Գիրք I, Օրգանական ապակի
Կալաչովկա (գյուղ, Օնուֆրիևի շրջան)

Կալաչովկա (ուկրաիներեն՝ Калачівка), գյուղ Ուկրաինայի Կիրովոգրադի մարզի Օնուֆրիևի շրջանում։
2001 թվականի տվյալներով Կալաչովկա գյուղում բնակվում էր 50 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ավիակիր

Ավիակիր, վերջրյա ռազմանավ, բարձր մանևրայնություն ունեցող լողացող ավիացիոն բազա։
Ավիակիրների մարտական հիմնական միջոցը ավիացիան է (ինքնաթիռներ և ուղղաթիռներ), զինված հրթիռներով, ռումբերով և տորպեդներով՝ միջակային կամ սովորական լիցքերով։ Ավիակիրներն ունեն նաև զենիթային, հրթիռային տեղակայանքներ և հրետանի։


== Տեսակներ ==
Ժամանակակից ավիակիրները ստորաբաժանվում են՝

հարվածային և հակասուզանավային,
սովորական և ատոմային ավիակիրների։


=== Հարվածային ավիակիրներ ===
Հարվածային Ավիակիրները նախատեսված են վերերկրյա օբյեկտներին և ցամաքային զորքերին հարվածելու, ծովում ու բազաներում՝ նավերի, օդանավակայաններում և օդում՝ ավիացիայի ոչնչացման,ծովային դեսանտների ափհանման և օվկիանոսային կոմունիկացիաների պահպանման համար։


=== Հակասուզանավային ավիակիրներ ===
Հակասուզանավային Ավիակիրները նախատեսված են բաց ծովում սուզանավերի որոնման և ոչնչացման համար։ Ամերիկյան «էնթեր Փրայզ» ավիակիրը։


== Ժամանակակից հզոր ավիակիրներ ==
Ժամանակակից հզոր ավիակիրներից է «էնթեր-փրայզ» ամերիկյան ատոմային հարվածային ավիակիրը, որի ջրատարողությունը մոտավորապես 90 հգ. ա է, ատոմային 8 ռեակտորների հզորությունը՝ 220 Մվա (300 հազար ձիաուժ), առավելագույն արագությունը՝ 65 կմ/ժ, նավարկության հեռավորությունը՝ ավելի քան 700 հազար կմ, թռիչքային տախտակամածի երկարությունը՝ 336 մ, լայնությունը՝ 7 մ, իջեցումը՝ 11,3 մ, զինված է 2 զենիթային հրթիռային տեղակայանքներով։ Նրա վրա բազավորվում էմոտավորապես 100 ինքնաթիռ։
«Էնթեր-փրայգ» ավիակիրի շինարարության արժեքը կազմել է ավելի քան 450 միլիոն դոլար։

Ավիակիրներ ունեցող խոշոր երկրների ցուցակը


== Գրականություն ==
Балакин С.А., Дашьян А.В., Морозов М.Э. Авианосцы Второй мировой. — М: Коллекция, Яуза, ЭКСМО, 2006. — ISBN 5-699-17428-1
Бешанов В.В. Энциклопедия авианосцев. — Мн—М: Харвест—АСТ, 2001. — ISBN 5-17-012485-6
Доценко В. Д. Флоты в локальных конфликтах второй половины XX века. — М, СпБ: АСТ, Terra Fantastica, 2001. — ISBN 5-17-005627-3
Каторин Ю. Ф. Авианосцы. — СпБ: Галея-Принт, 2010. — ISBN 978-5-8172-0144-4
Полмар Н. Авианосцы. Т. II. — М: АСТ, 2001. — ISBN 5-17-010943-1
Conway’s All the World’s Fighting Ships, 1922—1946. — London: Conway Maritime Press, 1980. — ISBN 0-85177-146-7
Conway’s All the World’s Fighting Ships, 1947—1995. — Annapolis, Maryland, U.S.A.: Naval Institute Press, 1996. — ISBN 978-155-75013-25
Fontenoy P. Aircraft Carriers. An illustrated history of their impact. — Santa Barbara, USA: ABC-CLIO, 2006. — ISBN 1-85109-573-X
Jane's Fighting Ships, 2004—2005. — London: Jane's Information Group, 2004. — ISBN 0-7106-2623-1


== Ծանոթագրություններ ==
Սերգեևո (գյուղ, Կարդիմովսկի շրջան)

Անվան այլ կիրառումների համար տե՛ս՝ ՍերգեևոՍերգեևո (ռուս.՝ Сергеево), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անտոնիո Ֆացիո

Անտոնիո Ֆացիո (իտալերեն՝ Antonio Fazio, հոկտեմբերի 11, 1936(1936-10-11), Ալվիտո, Ֆրոզինոնե, Լացիո, Իտալիա), իտալացի բանկիր, Իտալիայի բանկի նախագահ (1993-2005)։ Նա համարվում էր Իտալիայի ամենաազդեցիկ ֆինանսիստներից մեկը։ Լուրջ ֆինանսական խարդախության պատճառով ներգրավվել է բանկային սկանդալի մեջ։


== Կենսագրություն ==
Նա իր կարիերան սկսեց 1960 թվականին Իտալիայի կենտրոնական բանկում աշխատելուց հետո։ 1993 թվականին, Իտալիայի վարչապետի պաշտոնը թողնելուց հետո, նա ստանձնեց Իտալիայի կենտրոնական բանկի նախագահի պաշտոնը, ում ընտրեց կենտրոնական բանկերի եվրոպական համակարգի անդամի նախագահությունը։
Նշանակումից մի քանի տարի անց, աջակցել է «Առաջ Իտալիա» կուսակցությանը՝ Բեռլուսկոնիի հաղթանակի համար։ Այն բանից հետո, երբ Բեռլուսկոնին հաղթեց 2001 թվականի ընտրություններում, Ֆացիոն զբաղեցրեց կենտրոնական դիրքերը։
Եղել է Վատիկանում։
Նա իտալացի ներդրողների կողմից խիստ քննադատության է ենթարկվել, ովքեր խարդախ գործարքների հետևանքով կորցրել են մի քանի միլիարդ եվրո։ Իտալական «հիվանդ»  բանկային շուկան փորձեցին փրկել արտասահմանցիների միջոցով։
2005 թվականի դեկտեմբերի 16-ին Անտոնիո Ֆացիոն ձերբակալվեց։ Նույն տարվա դեկտեմբերի 19-ին նա ստիպված հրաժարական տվեց։
2006 թվականիմայիսին Ֆացիոին դատապարտվեց չորս տարվա ազատազրկման, 2005 թվականին  Banca Antonveneta բանկի վաճառքի չարաշահման համար, որն այժմ վերահսկվում է  Monte dei Paschi di Siena բանկի  կողմից։
2011 թվականին Banca Nazionale del Lavoro (BNL) վաճառքի խարդախության համար, 2005 թվականի Իտալիայի բանկի նախկին նախագահ Անտոնիո Ֆացիոին, դատապարտվել է 3,5 տարվա ազատազրկման:Բացի ազատազրկման ժամկետի նշանակումից, դատարանը նրան հանձնարարել է 1,3 միլիոն եվրո փոխհատուցում վճարել  BNL Unipol ապահովագրական ընկերության ձեռքբերման պայմանների չարաշահման համար։
2012 թվականին Միլանի Վերաքննիչ դատարանը մերժեց առաջին ատյանի որոշումը։ 2013 թվականին Վերաքննիչ դատարանը մերժեց Ֆազիոյի կալանավորումը։ Ի վերջո, 2015 թվականին «կորպուսի հանցակազմի բացակայության համար» Գերագույն դատարանը Ֆազիոյին արդարացրել է։


== Ծանոթագրություններ ==


== Արտաքին հղումներ ==
Italiens Notenbankchef tritt zurück(գերմ.)
Экс-глава Банка Италии Антонио Фацио осужден на 3,5 года тюрьмы за махинации
Սևերինովկա (գյուղ, Մանևիչի շրջան)

Անվան այլ կիրառումների համար տե՛ս՝ ՍևերինովկաՍևերինովկա (ուկրաիներեն՝ Северинівка), գյուղ Ուկրաինայի Վոլինի մարզի Մանևիչի շրջանում։
2001 թվականի տվյալներով Սևերինովկա գյուղում բնակվում էր 252 մարդ։ Բնակավայրը զբաղեցնում է 0,936 կմ² տարածք։ Բնակչության խտությունը կազմում էր 269,23 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Երկգույն մացառախոզ

Երկգույն մացառախոզ (լատ.՝ Coendou bicolor), ամերիկյան մացառախոզերի ընտանիքին պատկանող կաթնասուն։ Դասակարգված է որպես քիչ մտահոգող տեսակ։


== Տարածվածություն ==
Երկգույն մացառախոզերը կամ երկգույն վայրենակերպերը տարածված են միայն Հարավային Ամերիկա մայրցամաքում։ Ապրում են Բոլիվիայում, Պերուում, ինչպես նաև Կոլումբիայի հյուսիսային և հարավարևմտյան հատվածներում։
Բոլիվիայի տարածքում երկգույն մացառախոզերը հայտնաբերվել են ծովի մակարդակից մինչև 2500 մետր բարձրության վրա։ Տարածված են բացառապես անտառային տարածքներում։


== Նկարագրություն և կենսակերպ ==
Երկգույն մացառախոզի մարմնի երկարությունը կազմում է 40-54,3 սմ, իսկ քաշը՝ 3-5 կգ։ Քիթը և շուրթերը տեսանելի են՝ կոճղեզային։ Աչքերը փոքր են և ունեն սև գունավորում։ Ականջները համեմատաբար ավելի փոքր են՝ մաշկով և փշերով ծածկված։
Կրծողների կարգի այս ներկայացուցիչը հիմնականում վարում է գիշերային կենսակերպ։ Չափահաս զույգերը կարող են միասին ապրել ծառերի փորվածքներում։ Շարժվում են դանդաղ, սակայն ծառը բարձրանում են բավականին արագ։ Սնվում են տերևներով, զանազան մրգերով, սերմերով և կեղևով։ Դանդաղ շարժվելու հետ մեկտեղ երկգույն մացառախոզը կարող է երկար ժամանակ միևնույն դիրքում մնալ անշարժ։


== Ծանոթագրություններ ==
Սովետսկայա Մոլդավիա

«Սովետսկայա Մոլդավիա» (ռուս.՝ «Советская Молдавия», «Սովետական Մոլդավիա»), խորհրդային շրջանի օրաթերթ Մոլդովական ԽՍՀ-ում։ Հանդիսացել է Մոլդավիայի կոմունիստական կուսակցության կենտրոնական կոմիտեի, Մոլդովական ԽՍՀ Գերագույն խորհրդի և Մինիստրների խորհրդի օրգանը (ռուսերեն)։ Առաջին անգամ հրատարակվել է 1925 թվականին (մինչև 1940 թ․՝ ուկրաինական «Չերվոնի օրալ» («Կարմիր մաճկալ»), ապա՝ «Սոցիալիստիչնա Մոլդավիա» («Սոցիալիստական Մոլդավիա»)), Քիշնևում։
Պարգևատրվել է Աշխատանքային կարմիր դրոշի շքանշանով (1968)։
Ադրբեջանական գորգեր

Ադրբեջանական գորգերն արևելյան գորգագործության արվեստի մասնաճյուղ են։ 2010 թ. նոյեմբերին այն ընդգրկվել է ՅՈՒՆԵՍԿՕ-ի «ոչ նյութական մշակութային ժառանգության» ցանկում։


== Ադրբեջանական գորգերի ազդեցությունը համաշխարհային մշակույթի վրա ==
XIII-XIV-րդ դարերում Ադրբեջանից արտասահմանյան երկրներ արտահանվել են մեծ թվով գորգեր և գորգերի արտադրանք։ Այս գորգերը իրենց գեղեցիկ զարդերով, նրբագեղ ու նուրբ ձևերով, արտացոլված են հայտնի եվրոպական նկարիչների ստեղծագործություններում, մանրանկարչության վրա։ XV-րդ դարի հոլանդացի արվեստագետներ Հանս Մամլինգի «Մարիամը մանկան հետ» նկարում «Շիրվան» գորգը, Վան Էյկի «Սուրբ Մարիամը» նկարում «Զեյվա» գորգը, գերմանացի նկարիչ Հանս Հոլբայնի «Դեսպանները» նկարում «Ղազախ» գորգը նկարագրված է։
18-րդ դարի երկրորդ կեսին ներկայիս Ադրբեջանի տարածքը բաժանված էր փոքր ֆեոդալական խանությունների՝ Բաքվի խանություն, Շամախու խանություն, Շաքիի խանություն, Շիրվանի խանություն, Ղուբայի խանություն։ Խանության ժամանակահատվածում գորգերի արտադրությունը ընդլայնվեց և արվեստի զարգացումը պատճառ դարձավ, որ գորգագործական դպրոց ստեղծվի։


== Ադրբեջանի գորգագործական դպրոցներ ==
Բաքվի գորգագործական դպրոց
Ղուբայի գորգագործական դպրոց
Ղարաբաղի գորգագործական դպրոց
Շիրվանի գորգագործական դպրոց
Ղազախի գորգագործական դպրոց
Թաբրիզ գորգագործական դպրոց
Գանձակի գորգագործական դպրոց


== Տես նաև ==
Ադրբեջանի մշակույթ
Գորգ
Ադրբեջանի գորգերի թանգարան


== Պատկերասրահ ==
Ադրբեջանի գորգագործական դպրոցներ
		
		
		
		
		


== Ծանոթագրություններ ==
Խնձորապուր (այլ կիրառումներ)

Խնձորապուր եզրույթը կարող է վերաբերել հետևյալին.

Խնձորապուր, խնձորից պատրաստված պյուրե։
Խնձորապուր (գիրք), բելգիացի նկարազարդող-հեղինակ Կլաաս Վերպլանկի գիրքը։
Կազալե Կրեմասկո-Վիդոլասկո

Կազալե Կրեմասկո-Վիդոլասկո (իտալերեն՝ Casale Cremasco - Vidolasco), կոմունա Իտալիայում, գտնվում է Լոմբարդիա մարզի Կրեմոնա գավառում։
Բնակչությունը կազմում է 1884 մարդ, խտությունը կազմում է 212 մարդ/կմ²։ Տարածքը գրավում է 8, 95 կմ²։ Էլեկտրոնային փոստ - 26010, հեռախոսային կոդ - 0373։


== Ծանոթագրություններ ==
Ուսկոսի

Ուսկոսի (ռուս.՝ Ускосы), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 39 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (149301-149400)

Աստերոիդների ցանկ (149201-149300)  • Աստերոիդների ցանկ  • Աստերոիդների ցանկ (149401-149500)
 Աստերոիդների ցանկ (149201-149300)  • Աստերոիդների ցանկ  • Աստերոիդների ցանկ (149401-149500)
Սան Պաոլո Սոլբրիտո

Սան Պաոլո Սոլբրիտո (իսլ.՝ San Paolo Solbrito), կոմունա Իտալիայի Պիեմոնտ մարզի Աստի գավառում։
Բնակչությունը 1195 մարդ (2008 տվյալներով)։ Բնակչության խտությունը 100 մարդ/կմ²։ Տարածքը 12 կմ²։ Փոստային ինդեկս՝ 14010։ Հեռախոսային կոդ՝ 0141։


== Ժողովրդագրություն ==
Բնակչության թվաքանակի փոփոխությունները


== Արտաքին հղումներ ==
Վիճակագրության ազգային ինստիտուտ


== Ծանոթագրություններ ==
Խնդուն

Խնդուն, հայկական արական անուն։ Առաջացել է հայերեն խնդուն՝ «ուրախ» բառից։ Անվանը համապատասխանում են Ուրախ, Զվարթ և հունական Իլարիոն անձնանունները։ Հիշատակվել է 14-րդ դարում։


== Գործածություններ ==
Խնդուն, ազգական Կարապետ կրոնավորի, որ Աղկայու վանքում 1381 թվականին ընդօրինակել տվեց Հին կտակարանը։


== Ծանոթագրություններ ==
Զագրեբի բանասիրական դպրոց

Զագրեբի բանասիրական դպրոց, 19-րդ դարում խորվաթական Զագրեբ քաղաքում գործած բանասիրական գիտական դպրոց, որը խորվաթական գրական լեզվի կարգաբերման, ստանդարտացման առնչությամբ առաջ է քաշել մի ամբողջ շարք լուծումներ։ Այն ղեկավարվել է Ադոլֆո Վեբեր Տկալչևիչի կողմից։ 1860-ական թվականներին դպրոցը գերիշխող դիրք էր գրավում խորվաթական մշակութային կյանքում, և նրա առաջարկած լեզվաբանական ու գաղափարական դրույթները արժանացել են իլլիրիական շարժման անդամների հավանությանն ու պաշտպանությանը։
Զագրեբի բանասիրական դպրոցի կողմից առաջարկված լուծումները ավանդական ուղղագրության գործածության մեծ փորձի և բարբառային ու մտահղացումային տարրերի համադրություն էին և կոչված էին բավարարելու խորվաթերենն իրենց մայրենի լեզուն համարողների բացարձակ մեծամասնության պահանջները։ Զագրեբի բանասիրական դպրոցի ամենանշանավոր գիտնական ներկայացուցիչներն էին Վյեկոսլավ Բաբուկիչը, Անտուն Մաժուրանիչը և Ադոլֆո Վեբեր Տկալչևիչը։ Ծնունդով սլովակ, բայց իրեն խորվաթ համարող Բոգոսլավ Շուլեկը աչքի է ընկել բառապաշարի բնագավառում իր առաջ քաշած առաջարկություններով։ Մասնավորապես՝ նա, լեզվի մաքրության շահերից ելնելով, առաջարկում էր օտար, ոչ սլավոնական լեզուներից փոխառված բառերը փոխարինել լայնորեն գործածվելու համար հանրության հավանությանն արժանացած նորաբանություններով կամ սլավոնական այլ լեզուներում գործածվող դրանց համարժեք բառերով։ Երիտասարդ լեզվաբան Վատրոսլավ Յագիչը նույնպես Զագրեբի դպրոցի առաջ քաշած գաղափարները ջերմորեն պաշտպանողներից էր, բայց վերջում հեռացավ դրանցից։ Զագրեբի բանասիրական դպրոցը, իր հավատարիմ հետևորդների մասնագիտական մեծ կարողությունների շնորհիվ, գերիշխող դիրք ուներ իր մրցակից Ռիյեկայի և Զադարի համանման և համանուն դպրոցների նկատմամբ և միայն խորվաթ վուկովյանների ղեկավարման տարիներին սկսեց զիջել դիրքերը


== Ծանոթագրություններ ==


== Աղբյուրներ ==
Bičanić, Ante (2013) (croatian), Pregled povijesti, gramatike i pravopisa hrvatskog jezika, Croatica
Ամուսնալուծություն սեփական ցանկությամբ

Ամուսնալուծություն սեփական ցանկությամբ, ռեժիսոր Իլիա Սևերովի ֆիլմը։


== Սյուժե ==
Մարզիչ, նախկինում հեծանվորդ Սերգեյը (Կոնստանտին Յուշկևիչ) և գրադարանային խանութների ցանցերի հիմնադիր Ելենան (Նատալիա Սուրկովան)՝ արդեն տասներկու տարի միասին են։ Անսպասելի ամուսնական վեճից առաջանում է բաժանում սպառնացող լուրջ սկանդալ։ Սերգեյի վայրկենական որոշումն էր՝ սկսել ամեն ինչը սկզբից։ Նա հեռանում է տնից և չի պատկերացնում, որ կյանքը կարող է արմատապես փոխվել ընդամենը մի քանի ժամվա ընթացքում։ Անհավանական արկածների հորձանուտը, որում նրան ներ է քաշում լավագույն ընկերը (Յուրի Գալցև) և խելահեղ պահերը փորձության են ենթարկում Սերգեյի և Ելենայի ընտանեկան կապերի ամրությունը։ «Բաժանում սեփական ցանկությամբ» ֆիլմը և դրամա է և կատակերգություն միաժամանակ։ Այն նկարահանված է «հին ու բարի խորհրդային ֆիլմերի» լավագույն ավանդույթներով և հանդիսատեսը անվերապահորեն սկսում է համակրանք տածել հերոսների նկատմամբ։ Ֆիլմում հնչում է հայտնի կատարող Սերգեյ Տրոֆիմովի «Մի հեռացիր» երաժշտությունը։


== Դերերում ==
Կոնստանտին Յուշկևիչ - Սերգեյ
Նատալիա Սուրկովա - Ելենա
Վիչեսլավ Կորոբիցին - Անտոնի
Յուրի Գալցև - Գենադի
Նատալիա Տրաչենկո - Եկատերինա
Լյուբով Վիրոլայնեն - զբոսայգու աղջիկը
Անտոն Պուլիտ - օպերատիվ աշխատող № 1
Արտյոմ Վեսելով - օպերատիվ աշխատող № 2
Եկատերինա Զորինա - Ելենայի փաստաբան
Արտյոմ Անչուկով - Սերգեյի փաստաբան
Անդրեյ Պոլիշուկ - դատավոր
Ռինատ Մուտալապով - սերժանտ Միտյա
Դարիա Շևելկո - խանութի աշխատող
Լայմա Ռոժկայտե - քարտուղար
Գենադի Սվիր - բիզնեսմեն նավակում
Արթուր Մրկրտչյան - վարձակալ
Ալեկսանդր Մանկո - լրագրող
Իվան Եֆրեմովա - հեծանվորդ


== Նկարահանող անձնակազմ ==
Սցենարիստ - Իլիա Սևերով
Ռեժիսոր - Իլիա Սևերով
Օպերատոր - Սերգեյ Աստախով
Կոմպոզիտոր - Ալեքսեյ Յակովել
Հնչունային ռեժիսոր - Իգոր Տերեխով
Բեմադրող-նկարիչ - Սերգեյ Զայկով, Ալեքսեյ Պադերին
Հագուստների նկարիչ - Քսենիա Պասյուրա
Գրիմ անող - Իրինա Ցվետկովա


== Ծանոթագրություններ ==
Ելիզավետա Դանիացի (1524-1586)

Ելիզավետա Դանիացի (դան․՝ Elisabeth af Danmark, հոկտեմբերի 14, 1524(1524-10-14), Դանիա - հոկտեմբերի 15, 1586(1586-10-15), Gedser, Գուլբորգսուն, Զելանդիա տարածաշրջան, Դանիա), Օլդենբուրգների արքայատոհմի արքայադուստր է, առաջին ամուսնությունում ամուսնացած է եղել  Մագնուս III Մեկլենբուրգ-Շվերինսկացու հետ, իսկ երկրորդում  Ուլրիխ III Մեկլենբուրգ-Գյուստրովացու հետ։


== Կենսագրություն ==
Ելիզավետան Դանիա և Նորվեգիայի թագավոր Ֆրեդերիկ I-ի և նրա երկրորդ կին Սոֆիա Պոմերանցու ավագ դուստրն էր։ Նա մեծացել է իր խորթ եղբայր Քրիստիան III-ի արքունիքում։ Ժամանակակիցները նրան նկարագրում էին, որպես արտասովոր գեղեցկուհի։ Անգլիացի դեսպանորդ Ռոբերտ Բարնսը իր զեկույցներում նշում էր, որ դեռևս երբեք չի տեսել առավել գեղեցիկ և բարեկիրթ օրիորդի։
1542 թվականին նա նշանադրվեց Մեկլենբուրգ-Շվերինիայի դուքս Մագնուս III-ի հետ, իսկ 1543 թվականի օգոստոսի 26-ին Քիլում տեղի ունեցավ նրանց ամուսնությունը։ Ամուսնության ընթացքում նրանք երեխաներ չունեցան, իսկ իննը տարի անց Ելիզավետան այրի դարձավ և 1551 թվականի վերադարձավ Դանիա։ 1556 թվականի փետրվարի 14-ին նա կրկին ամուսնացավ, այս անգամ Ուլրիխ III-ի հետ, որը նրա մահացած ամուսնու հորաքրոջ որդին էր։ Այս ամուսնությունը երջանիկ դուրս եկավ, և արդեն 1557 թվականին Ելիզավետան լույս աշխարհ բերեց իր միակ երեխային՝ դուստր Սոֆիային, որը հետագայում դարձավ  Դանիայի և Նորվեգիայի թագավոր Ֆրեդերիկ II-ի կինը։
Ելիզավետան իր կյանքի ամբողջ ընթացքում պահպանում էր կապը ընտանիքի և դանիական արքունիքի հետ, պարբերաբար այցելեով իր հարս Դորոթեա Սաքսեն-Լաուենբուրգացուն։ Երբ նրա դուստր Սոֆիան ամուսնացավ հորեղբոր որդու Ֆրեդերիկի հետ, նրա այցերը Դանիա հաճախակի դարձան։ Ելիզավետայի աջակցությամբ վերականգնվեցին Գյուստրով և Դոբերան քաղաքների եկեղեցիները, ինչպես նաև նա  մենաստանները, դպրոցները և հիվանադանոցներն էր հովանավորում։
Ելիզավետան մահացավ 1586 թվականի, երբ վերադառնում էր Դանիա կատարած իր այցից։ Նրան տեղափոխեցին Մեկլենբուրգ և թաղեցին Գյուստրովի տաճարում։ Մի քանի տարի անց նրա երկրորդ ամուսինը թաղվեց նրա հարևանությամբ։


== Ժառանգներ ==
Ելիզավետայի թոռնուհի  Աննա Դանիացին ամուսնացավ Անգլիայի թագավոր  Հակոբ I-ի հետ։ Եվ այսպիսով, Բրիտանիայի յուրաքանչյուր միապետ նրա անուղղակի հետնորդն է, այդ թվում այժմյա թագուհի  Եղիսաբեթ II-րդը։


== Գրականություն ==
Elisabeth, Hertuginde av Meklenborg. In: Dansk biografisk leksikon. Vol. 4, pp. 497f. (digitalised)


== Ծանոթագրություններ ==
Կենսաջերմային հորեր

Կենսաջերմային հորեր, Բեկարի հոր, չեխական հոր, պիրյատինյան հոր, կառույցներ, որտեղ ոչնչացնում են կենդանիների դիակները։
Կառուցվում է տիպային նախագծով՝ խոնավա և ջերմադիմացկուն շինանյութից։ Ունի հերմետիկ կափարիչ և օդանցք։ Դիակները լցնելուց 20 օր անց խցիկում ջերմաստիճանը հասնում է մինչե 65 °C։ Դրանք 35-40 օր հետո լրիվ քայքայվում են, վերածվում առանց հոտի, միատարր կոմպոստի, որն էլ կարելի է օգտագործել որպես պարարտանյութ։ Ի տարբերություն անասնագերեզմանոցների, կենսաջերմային հորերում բազմաթիվ միկրոբներ ոչնչանում են արագորեն։
Ամբերգ-Զուլցբախ (շրջան)

Ամբերգ-Զուլցբախ  (գերմ.՝ Landkreis Amberg-Sulzbach), շրջան Գերմանիայում։ Շրջկենտրոնն է Ամբերգ քաղաքը։ Զբաղեցնում է 1.255 կմ2։ Բնակչությունը՝ 107 794 մարդ։ Բնակչության խտությունը՝ 86 մարդ/կմ2։
Շրջանի պաշտոնական կոդը՝ 09 3 71։ Շրջանում 27 համայնք կա։


== Ծանոթագրություններ ==
Սասինովկա (գյուղ, Պրիյատինի շրջան)

Սասինովկա (ուկրաիներեն՝ Сасинівка), գյուղ Ուկրաինայի Պոլտավայի մարզի Պրիյատինի շրջանում։ Հիմնադրվել է 1708 թվականին։
2001 թվականի տվյալներով Սասինովկա գյուղում բնակվում էր 709 մարդ։ Բնակավայրը զբաղեցնում է 7716 կմ² տարածք։ Բնակչության խտությունը կազմում էր 91,89 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարտինիկայի ֆուտբոլի ազգային հավաքական

Մարտինիկայի ֆուտբոլի ազգային հավաքականը ներկայացնում է Ֆրանսիայի անդրծովյան դեպարտամենտ Մարտինիկան ֆուտբոլի միջազգային մրցաշարերում և առանձին հանդիպումներում։ Գվադելուպայի հավաքականը չի հանդիսանում ՖԻՖԱ-ի անդամ, սակայն Ֆրանսիայի ֆուտբոլի ֆեդերացիայի որոշմամբ իրավունք ունի հանդես գալ տարածաշրջանային մրցաշարերում, այդ պատճառով էլ անդամակցում է ԿՈՆԿԱԿԱՖ-ին։ Վերահսկվում է Ֆրանսիայի ֆուտբոլի ֆեդերացիայի բաժանմունքի՝ Մարտինիկայի ֆուտբոլային լիգայի կողմից։
ԿՈՆԿԱԿԱՖ-ի հատուկ կանոնակարգով գվադելուպական արմատներ ունեցող ֆրանսիացի ֆուտբոլիստները կարող են հանդես գալ Գվադելուպայի հավաքականի կազմում միայն այն դեպքում, եթե վերջին հինգ տարիների ընթացքում հանդես չեն եկել Ֆրանսիայի հավաքականի կազմում։ Գվադելուպայի հավաքականի կազմում հանդես եկած ֆուտբոլիստները չունեն խոչընդոտներ Ֆրանսիայի հավաքականի կազմում հանդես գալու համար։


== ԿՈՆԿԱԿԱՖ-ի ոսկե գավաթ ==
1991 - չի որակավորվել
1993 - խմբային փուլ
1998-2000 - չի որակավորվել
2002 - քառորդ եզրափակիչ
2003 - խմբային փուլ
2005-2011 - չի որակավորվել
2013 - որակավորվել է և մասնակցելու է


== Ծանոթագրություններ ==


== Արտաքին հղումներ ==
Մարտինիկայի ֆուտբոլային լիգայի պաշտոնական կայք
Պետրենկի (այլ կիրառումներ)

Պետրենկի, կարող է վերաբերել՝

Պետրենկի - ավան, Ուկրաինայի Դոնեցկի մարզի Ամվրոսիևսկի շրջանում
Պետրենկի - գյուղ, Ուկրաինայի Պոլտավայի մարզի Դիկանկայի շրջանում
Աննա Աթկինս

Աննա Աթկինս (անգլ.՝ Anna Atkins, մարտի 16, 1799(1799-03-16)[…], Tonbridge, Թոնբրիջ էնդ Մոլինգ, Քենթ, Քենթ, Անգլիա, Մեծ Բրիտանիայի թագավորություն - հունիսի 9, 1871(1871-06-09)[…], Քենթ, Անգլիա, Մեծ Բրիտանիայի և Իռլանդիայի միացյալ թագավորություն և Միացյալ Թագավորություն), անգլիացի գիտնական, բնապահպան և նկարազարդող, առաջին կին լուսանկարիչներից մեկը։ Աննա Աթկինսը առաջինն է եղել, ով հրատարակել է գիրք, որը պատկերված էր բացառապես լուսանկարներով։


== Կյանքը և գործունեությունը ==
Աննա Աթկինսը միակ զավակն էր Թագավորական գիտական ​​ընկերության անդամ, գիտնական Ջոն Ջորջ Չիլդրենի ընտանիքի, որը հիմնականում զբաղվում էր քիմիայի, հանքաբանության և կենդանաբանության բնագավառներով, և որի անունով են կոչվում չիլդրենիտ ապարը և Antaresia childreni տեսակի պիթոնները։ Աղջկա մայրը մահացել է ծննդաբերության ժամանակ։ Աթկինսը ուսումնասիրում էր նաև գեղանկարչություն և նկարչական տարբեր տեխնիկաներ (օրինակ՝ վիմագրություն)։ 1823 թվականին նա հոր համար ստեղծել է 200 նկարազարդում, Ջան Բատիստ Լամարկի ստեղծագործություններից մեկի թարգմանության համար։ 1825 թվականին Ա. Չիլդրենը ամուսնանացել է մեծ հողատիրոջ՝ Ջոն Պ. Աթկինսի հետ։ Այս ամուսնությունից նա երեխաներ չի ունեցել։
Աննան և նրա հայրը ընկերություն էին անում ֆիզիկոս, պրն. Ջոն Հերշելի հետ, ով 1839 թվականին բացահայտել է ցիանոտիպի լուսանկարչական ֆոտոտեխնիկան։ Մեկ տարվա ընթացքում Աննային հաջողվել է հիանալի տիրապետել այդ նոր մեթոդին և կարողացել է այն օգտագործել տարբեր գիտական երևույթների և առարկաների պատկերներ ստեղծելու համար։ Հիմնվելով Ու. Հ. Հարվերի Manual of British Algae (1841) աշխատանքի վրա՝ նա թողարկել է բրիտանական ջրիմուռների լուսանկարների իր ալբոմը ցիանոտիպային տպումով (British Algae: Cyanotype Impressions), որոնցում առաջին անգամ նկարազարդվել էին լուսանկարչական տեխնոլոգիաների վրա հիմնված պատկերները։ Պատրաստվել էր այս գիրք-ալբոմի ընդամենը 12 օրինակ, որից մեկը այժմ պահվում է Բրեդֆորդի ազգային մեդիայի թանգարանում։ 1843-1853 թվականներին, առաջին թողարկմանը հաջորդել են ևս 12 այլ թողարկումներ։ Այդ ընթացքում Ա. Աթկինսը ստեղծել է 389 վերնագրված ֆոտոգրամներ՝ գիտական ​​բացատրությունների լրացուցիչ թերթերով։ 1854 թվականին լույս է տեսել Ա. Աթկինսի՝ բուսաբանության վերաբերյալ մեկ այլ գիրք ևս, որը նկարազարդված էր իր լուսանկարներով (Cyanotypes of British and Foreign Flowering Plants and Ferns):
Ա. Աթկինսի աշխատանքները, ինչպես նաև Հերշելի ցիանոտիպային մեթոդը, 19-րդ դարի կեսերին  մոռացության են մատնվել և նորից հիշվել են արդեն 20-րդ դարում, երբ գտել են նոր կիրառում (մասնավորապես՝ շինարարության գծագրում)։


== Աշխատանքներ ==
1843/44: British Algae: Cyanotype Impressions
1852: The Perils of Fashion
1843—1853: British Algae in parts
1853: Memoir Of J G Children
1854: Cyanotypes of British and Foreign Flowering Plants and Ferns
1859: Murder Will Out
1863: A Page from the Peerage


== Պատկերասրահ ==

		
		
		
		
		


== Ծանոթագրություններ ==


== Գրականություն ==
Larry J. Schaaf: Sun gardens: Victorian photograms by Anna Atkins. Aperture, New York 1985, ISBN 0-89381-203-X
Երուսաղեմի թագուհիների ցանկ

Երուսաղեմի թագուհիների ցանկ, Երուսաղեմի թագավորության միապետ կանանց, ինչպես նաև թագավորների կանանց ու այդ տիտղոսի հավակնորդներին։
Երուսաղեմի թագավորության 200 տարվա գոյության ընթացքում այն կառավարել են 1 կառավարիչ, 11 արքաներ, 5 թագուհիներ և 7 կոնսորտ-թագուհիներ։ Այնպեղ կային 6 կանայք, ովքեր օգտագործել են Երուսաղեմի արքայի կին տիտղոսը։ Այնուամենայնիվ, նրանցից շատերը երկրի պատմության մեջ եղել են բավականին ազդեցիկ, լինելով խնամակալ իրենց անչափահաս երեխաների և ժառանգների համար, ինչպես նաև մեծ ազդեցություն են ունեցել իրենց ամուսինների վրա։ Երուսաղեմի բազմաթիվ արքաներ մահացել են չամուսնացածներ կամ վաղ տարիքում։


== Երուսաղեմի թագուհիներ ==


=== Կառավարող թագուհիներ ===


=== Արքաների կանայք ===


==== Բուլոնների տուն, 1099-1118 ====


==== Ռետելների տուն, 1118-1153 ====


==== Անժուացիների տուն, 1143-1205 ====


==== Ալերամիչիների տուն, 1205-1212 ====
Ոչ մեկը


==== Բրիենների տուն, 1212-1228 ====
Ոչ մեկը


==== Հոհենշտաուֆենների տուն, 1228-1268 ====


==== Լուզինյանների տուն, 1268-1291 ====


== Տես նաև ==
Երուսաղեմի արքաների տոհմածառ


== Ծանոթագրություններ ==
Արմենակ Նազիկյան

Արմենակ Դավիթի Նազիկյան (մարտի 16, 1962, Բոլշիե Սալի, Ռոստովի մարզ, ՌԴ), հայազգի ռուս կինոռեժիսոր, դերասան։


== Կենսագրություն ==
Արմենակ Նազիկյանը ծնվել է 1962 թվականի մարտի 16-ին Ռուսաստանի Բոլշիե Սալի գյուղում։ 1989 թվականին ավարտել է Լենինգրադի թատրոնի, երաժշտության և կինեմատոգրաֆիայի պետական ինստիտուտը (Զինովի Կորոգոդսկու դասարան)։
1992-2005 թվականներին եղել է Սանկտ Պետերբուրգի Նիկոլայ Ակիմովի անվան կոմեդիայի ակադեմիական թատրոնի դերասան։
Ռեժիսորական առաջին աշխատանքը կինոյում 2003 թվականին նկարահանած «Շտապ նավափոխադրաբեռ» ֆիլմն է։


== Դերերը թատրոնում ==


== Ֆիլմագրություն ==


=== Դերերը կինոյում ===


=== Ռեժիսոր ===


== Ծանոթագրություններ ==